रघुराम राजन ने टर्की संकट पर बात करते हुए कहा कि खराब नीतियों की वजह से टर्की में आर्थिक संकट गहरा रहा है. सिर्फ टर्की ही नहीं कई और देशों की हालत भी नाजुक है. टर्की में करेंसी संकट बढ़ने का अभी भी डर है. डॉलर इंडेक्स की ऊंचाई और अमेरिका के फैसले से टर्की में यह हालात बने हैं. दरअसल, टर्की के मेटल इंपोर्ट पर ड्यूटी को अमेरिका ने दोगुनी कर दिया है, जिसकी वजह से करेंसी मार्केट में हड़कंप है. अमेरिका के इस कदम से टर्की की करेंसी लीरा अब तक 40 फीसदी टूट चुकी है. वहीं, डॉलर इंडेक्स 14 महीने की ऊंचाई पर है.